CELEX: 22016D1256
Language: da
Date: 2016-02-18 00:00:00
Title: Det Blandede Udvalg EU-PLO's afgørelse nr. 1/2016 af 18. februar 2016 om erstatning af protokol nr. 3 til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side om definitionen af begrebet »produkter med oprindelsesstatus« og metoderne for administrativt samarbejde [2016/1256]

30.7.2016   
            
            
               DA
            
            
               Den Europæiske Unions Tidende
            
            
               L 205/24
            
         DET BLANDEDE UDVALG EU-PLO'S AFGØRELSE Nr. 1/2016
   af 18. februar 2016
   om erstatning af protokol nr. 3 til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side om definitionen af begrebet »produkter med oprindelsesstatus« og metoderne for administrativt samarbejde [2016/1256]
   DET BLANDEDE UDVALG EU-PLO HAR —
   under henvisning til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gazastribens Palæstinensiske Myndighed på den anden side (1), særlig artikel 25,
   under henvisning til protokol nr. 3 til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side om definitionen af begrebet »produkter med oprindelsesstatus« og metoderne for administrativt samarbejde, og
   ud fra følgende betragtninger:
   
               (1)
            
            
               I artikel 25 i Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side (»aftalen«) henvises der til aftalens protokol nr. 3 (»protokol nr. 3«), hvori oprindelsesreglerne og bestemmelserne om oprindelseskumulation mellem Den Europæiske Union, Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed og andre kontraherende parter i Den regionale konvention om pan-Euro-Middelhavs-regler for præferenceoprindelse (2) (»konventionen«) fastsættes.
            
         
               (2)
            
            
               I artikel 39 i protokol nr. 3 fastsættes det, at associeringsrådet, som omhandles i artikel 63 i aftalen, kan træffe afgørelse om at ændre bestemmelserne i denne protokol.
            
         
               (3)
            
            
               Konventionen tager sigte på at erstatte de protokoller om oprindelsesregler, der i øjeblikket er i kraft mellem landene i pan-Euro-Middelhavs-området, med en enkelt retsakt.
            
         
               (4)
            
            
               Den Europæiske Union og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed undertegnede konventionen henholdsvis den 15. juni 2011 og den 18. september 2013.
            
         
               (5)
            
            
               Den Europæiske Union og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed deponerede deres godkendelsesinstrument hos depositaren for konventionen henholdsvis den 26. marts 2012 og den 27. maj 2014. I henhold til konventionens artikel 10, stk. 3, trådte den således i kraft for så vidt angår Unionen den 1. maj 2012 og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed den 1. juli 2014.
            
         
               (6)
            
            
               Protokol nr. 3 bør derfor erstattes af en ny protokol, der henviser til konventionen —
            
         VEDTAGET DENNE AFGØRELSE:
   Artikel 1
   Protokol nr. 3 til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side om definitionen af begrebet »produkter med oprindelsesstatus« og metoderne for administrativt samarbejde erstattes af teksten i bilaget til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   Den anvendes fra den 1. marts 2016
   
      Udfærdiget i Bruxelles, den 18. februar 2016.
      
         
            På det blandede udvalgs vegne
         
         C. BERGER
         
            Formand
         
      
   
   
      (1)  EFT L 187 af 16.7.1997, s. 3.
   
      (2)  EUT L 54 af 26.2.2013, s. 4.
   
      BILAG
      
         PROTOKOL Nr. 3
         om definition af begrebet »produkter med oprindelsesstatus« og metoderne for administrativt samarbejde
         Artikel 1
         Gældende oprindelsesregler
         1.   Med henblik på gennemførelsen af denne aftale finder tillæg I og de relevante bestemmelser i tillæg II til den regionale konvention om pan-Euro-Middelhavs-regler for præferenceoprindelse (1) (»konventionen«) anvendelse.
         2.   Alle henvisninger til den »relevante aftale« i tillæg I og i de relevante bestemmelser i tillæg II til den regionale konvention om pan-Euro-Middelhavs-regler for præferenceoprindelse fortolkes som henvisninger til nærværende aftale.
         Artikel 2
         Bilæggelse af tvister
         1.   Hvis der i forbindelse med den i artikel 32 i tillæg I til konventionen fastsatte kontrolprocedure opstår tvister, der ikke kan bilægges, mellem de toldmyndigheder, der anmoder om kontrol, og de toldmyndigheder, der er ansvarlige for dens gennemførelse, forelægges disse tvister for Det Blandede Udvalg.
         2.   Under alle omstændigheder bilægges tvister mellem importøren og indførselslandets toldmyndigheder i henhold til indførselslandets lovgivning.
         Artikel 3
         Ændringer af protokollen
         Det Blandede Udvalg kan træffe afgørelse om at ændre bestemmelserne i denne protokol.
         Artikel 4
         Udtrædelse af konventionen
         1.   Hvis enten Den Europæiske Union eller Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed med et skriftligt varsel meddeler depositaren for konventionen, at de ønsker at udtræde af denne, jf. konventionens artikel 9, indleder Unionen og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed øjeblikkeligt forhandlinger om oprindelsesregler med henblik på at gennemføre denne aftale.
         2.   Indtil sådanne nyforhandlede oprindelsesregler træder i kraft, finder oprindelsesreglerne i tillæg I til konventionen og eventuelt de relevante bestemmelser i tillæg II til konventionen, der er gældende på tidspunktet for udtrædelsen, fortsat anvendelse på denne aftale. Fra tidspunktet for udtrædelsen fortolkes oprindelsesreglerne i tillæg I og eventuelt de relevante bestemmelser i tillæg II til konventionen dog således, at bilateral kumulation udelukkende tillades mellem Den Europæiske Union og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed.
      
      
         (1)  EUT L 54 af 26.2.2013, s. 4.